
8 DR 31.10.2011 

 
Ini adalah satu exercise dengan izin yang paling besar dalam sejarah 

kementerian di mana sekali gus kita terima GSTT dan itu dengan harapan kita hendak 
selesaikan dan tidak ada masalah GSTT lagi. Apa Yang Berhormat sebutkan, kenapa 
selalunya ada kekurangan. Apa yang kita lakukan ialah sejak beberapa tahun yang lalu, 
kita melihat nisbah kelas dengan guru. Kita juga tambah mengikut kalau peruntukan 
mengizinkan kita tambah dari 1:5 kepada 1:7 nisbah kelas dengan guru. Jadi apabila 
setiap kali penambahan untuk setahun sahaja ia mewujudkan 3,000 lebih jawatan baru 
untuk setiap tahun.  

Jadi saya rasa setakat ini juga kita kena mengambil kira itu untuk kita melatih 
mereka. Pada waktu yang sama masih ada ramai lagi dalam sistem kita IPGM. Oleh 
kerana program Ijazah Sarjana Muda Pendidikan mengambil masa lima setengah 
tahun, maka kita tidak boleh hendak selesaikan esok. Jadi pengambilan dua atau tiga 
tahun ini tentang PISMP ataupun KPLSPM memang ramai. Saya jangkakan selepas 
tahun 2015 perkara itu akan lebih reda dan kita akan melihat serta sentiasa memantau 
keadaan dan kita akan bekalkan guru yang cukup kepada semua sekolah. Terima 
kasih.  

  
4. Tuan Salahuddin bin Haji Ayub [Kubang Kerian] minta Perdana Menteri 
menyatakan, apakah tindakan yang telah diambil oleh kerajaan terhadap mereka yang 
dikategorikan sebagai golongan ‘expatriate’ yang masih bekerja di luar negara.  
Nyatakan berapakah jumlah yang masih berada di luar negara dan jumlah mereka yang 
telah berjaya dibawa pulang ke tanah air untuk meneruskan kerjaya mereka di negara 
ini. 

■1040 

Timbalan Menteri di Jabatan Perdana Menteri [Dato' Devamany a/l 
S.Krishnasamy]: Tuan Yang di-Pertua, terlebih dahulu saya ucapkan terima kasih 
kepada rakan saya daripada Kubang Kerian. Seperti Ahli Yang Berhormat sedia 
maklum, Talent Corporation Malaysia Berhad (TalentCorp) telah ditubuhkan untuk 
membantu dalam usaha memenuhi keperluan tenaga kerja mahir bagi mencapai 
aspirasi negara selaras dengan Program Transformasi Ekonomi (ETP) menjelang 2020.  
Antara lain TalentCorp diberi mandat untuk turut menjangkau golongan expatriate 
Malaysia yang masih bekerja di luar negara sebagai salah satu golongan sasaran 
tenaga kerja mahir negara.   

Untuk makluman Yang Berhormat Kubang Kerian, jumlah rakyat yang 
berhijrah mengikut laporan kajian Bank Dunia pada April 2011 adalah lebih kurang satu 
juta.  Sehubungan itu, salah satu daripada usaha TalentCorp untuk menjangkau 
golongan ekspatriat Malaysia yang masih bekerja di luar negara termasuklah program 
Returning Expert (REP). Program tersebut telah ditambah baik dengan insentif-insentif 
baru seperti yang diumumkan oleh Yang Amat Berhormat Perdana Menteri pada 12 
April 2011.   

Selain itu TalentCorp turut menjalankan sesi temu seru dengan izin networking 
ke arah membina jaringan golongan ekspatriat di luar negara termasuk di Australia, 
Amerika Syarikat dan UK di mana kepakaran dan kebolehan mereka boleh 
digemblengkan. Sesi temu seru sedemikian turut diadakan dengan wakil-wakil industri 
dari dalam negara untuk mengetengahkan peluang-peluang pekerjaan profesional  
yang wujud hasil daripada pelaksanaan ETP tersebut. TalentCorp turut mengkaji cara 
yang terbaik bagi golongan ekspatriat Malaysia yang masih bekerja di luar negara untuk 
terus menyumbang kepakaran mereka kepada Malaysia, tanpa baliklah, masih duduk 
sana tetapi bagaimana kita akan mengemblengkan kepakaran mereka. Misalnya selain 
daripada Professor Danny Quah di London School of Economic yang merupakan ahli 
majlis Penasihat Ekonomi Negara (NEAC), terdapat beberapa pakar Malaysia dari 
Silicon Valley Amerika Syarikat yang telah kembali ke tanah air untuk menghadiri 
bengkel di ibu negara pada 10 Oktober 2011 bersama beberapa syarikat bertaraf 
Koridor Raya Multimedia (MSC) dan berkongsi pengalaman dan kepakaran mereka 
kepada usahawan-usahawan teknologi maklumat negara.   

Walaupun bilangan ekspatriat Malaysia yang masih bekerja di luar negara 
agak ramai. TalentCorp sentiasa berusaha untuk membina jaringan profesional dengan 
mereka untuk mengetengahkan peluang-peluang pekerjaan yang ada dan untuk 
leverage, dengan izin, kepakaran dan jaringan luar tersebut untuk memanfaatkan 
pembangunan ekonomi negara. Terima kasih Tuan Yang di-Pertua. 



Ini adalah satu exercise dengan izin yang paling besar dalam sejarah. kementerian di mana sekali gus kita terima GSTT dan itu dengan harapan kita hendak selesaikan dan tidak ada masalah GSTT lagi. Apa Yang Berhormat sebutkan, kenapa selalunya ada kekurangan. Apa yang kita lakukan ialah sejak beberapa tahun yang lalu, kita melihat nisbah kelas dengan guru. Kita juga tambah mengikut kalau peruntukan mengizinkan kita tambah dari 1:5 kepada 1:7 nisbah kelas dengan guru. Jadi apabila setiap kali penambahan untuk setahun sahaja ia mewujudkan 3,000 lebih jawatan baru untuk setiap tahun. Jadi saya rasa setakat ini juga kita kena mengambil kira itu untuk kita melatih mereka. Pada waktu yang sama masih ada ramai lagi dalam sistem kita IPGM. Oleh kerana program Ijazah Sarjana Muda Pendidikan mengambil masa lima setengah tahun, maka kita tidak boleh hendak selesaikan esok. Jadi pengambilan dua atau tiga tahun ini tentang PISMP ataupun KPLSPM memang ramai. Saya jangkakan selepas tahun 2015 perkara itu akan lebih reda dan kita akan melihat serta sentiasa memantau keadaan dan kita akan bekalkan guru yang cukup kepada semua sekolah. Terima kasih. 4. Tuan Salahuddin bin Haji Ayub [Kubang Kerian] minta Perdana Menteri menyatakan, apakah tindakan yang telah diambil oleh kerajaan terhadap mereka yang dikategorikan sebagai golongan 'expatriate' yang masih bekerja di luar negara. Nyatakan berapakah jumlah yang masih berada di luar negara dan jumlah mereka yang telah berjaya dibawa pulang ke tanah air untuk meneruskan kerjaya mereka di negara ini. #1040. Timbalan Menteri di Jabatan Perdana Menteri [Dato' Devamany a/l S.Krishnasamy]: Tuan Yang di-Pertua, terlebih dahulu saya ucapkan terima kasih kepada rakan saya daripada Kubang Kerian. Seperti Ahli Yang Berhormat sedia maklum, Talent Corporation Malaysia Berhad (TalentCorp) telah ditubuhkan untuk membantu dalam usaha memenuhi keperluan tenaga kerja mahir bagi mencapai aspirasi negara selaras dengan Program Transformasi Ekonomi (ETP) menjelang 2020. Antara lain TalentCorp diberi mandat untuk turut menjangkau golongan expatriate Malaysia yang masih bekerja di luar negara sebagai salah satu golongan sasaran tenaga kerja mahir negara. Untuk makluman Yang Berhormat Kubang Kerian, jumlah rakyat yang berhijrah mengikut laporan kajian Bank Dunia pada April 2011 adalah lebih kurang satu juta. Sehubungan itu, salah satu daripada usaha TalentCorp untuk menjangkau golongan ekspatriat Malaysia yang masih bekerja di luar negara termasuklah program Returning Expert (REP). Program tersebut telah ditambah baik dengan insentif-insentif baru seperti yang diumumkan oleh Yang Amat Berhormat Perdana Menteri pada 12 April 2011. Selain itu TalentCorp turut menjalankan sesi temu seru dengan izin networking ke arah membina jaringan golongan ekspatriat di luar negara termasuk di Australia, Amerika Syarikat dan UK di mana kepakaran dan kebolehan mereka boleh digemblengkan. Sesi temu seru sedemikian turut diadakan dengan wakil-wakil industri dari dalam negara untuk mengetengahkan peluang-peluang pekerjaan profesional yang wujud hasil daripada pelaksanaan ETP tersebut. TalentCorp turut mengkaji cara yang terbaik bagi golongan ekspatriat Malaysia yang masih bekerja di luar negara untuk terus menyumbang kepakaran mereka kepada Malaysia, tanpa baliklah, masih duduk sana tetapi bagaimana kita akan mengemblengkan kepakaran mereka. Misalnya selain daripada Professor Danny Quah di London School of Economic yang merupakan ahli majlis Penasihat Ekonomi Negara (NEAC), terdapat beberapa pakar Malaysia dari Silicon Valley Amerika Syarikat yang telah kembali ke tanah air untuk menghadiri bengkel di ibu negara pada 10 Oktober 2011 bersama beberapa syarikat bertaraf Koridor Raya Multimedia (MSC) dan berkongsi pengalaman dan kepakaran mereka kepada usahawan-usahawan teknologi maklumat negara. Walaupun bilangan ekspatriat Malaysia yang masih bekerja di luar negara agak ramai. TalentCorp sentiasa berusaha untuk membina jaringan profesional dengan mereka untuk mengetengahkan peluang-peluang pekerjaan yang ada dan untuk leverage, dengan izin, kepakaran dan jaringan luar tersebut untuk memanfaatkan pembangunan ekonomi negara. Terima kasih Tuan Yang di-Pertua.